อินทัช โฮลดิ้งส์

บริษัท อินทัช โฮลดิ้งส์ จำกัด (มหาชน) เป็นอดีตบริษัทผู้ถือหุ้นสัญชาติไทยที่ประกอบธุรกิจโทรคมนาคมเป็นหลัก ก่อตั้งโดย ดร.ทักษิณ ชินวัตร อดีตนายกรัฐมนตรี เป็นบริษัทแม่ของแอดวานซ์ อินโฟร์ เซอร์วิส (เอไอเอส) ซึ่งเป็นผู้ให้บริการโทรศัพท์มือถือรายใหญ่ที่สุดในประเทศไทย และไทยคม ซึ่งเป็นผู้ให้บริการดาวเทียมของประเทศไทย เป็นบริษัทจดทะเบียนในตลาดหลักทรัพย์แห่งประเทศไทย และเป็นส่วนหนึ่งของดัชนีเซต 50

บริษัทมีรายได้หลักจากการกำกับธุรกิจในเครือและค่าเช่าอสังหาริมทรัพย์ โดยได้แบ่งสายธุรกิจออกเป็นสามสาย คือ สายธุรกิจโทรคมนาคมไร้สาย, สายธุรกิจเทคโนโลยีสารสนเทศ และ สายธุรกิจอื่น ๆ

ในปี พ.ศ. 2547 ตระกูลชินวัตรทำการขายหุ้นที่ถือครองทั้งหมดในบริษัทนี้ให้แก่เทมาเส็กโฮลดิงส์ของรัฐบาลสิงคโปร์ ซึ่งเป็นการซื้อขายหุ้นที่มีมูลค่ารวมสูงสุดในประวัติศาสตร์ของตลาดหลักทรัพย์แห่งประเทศไทย อย่างไรก็ตามตั้งแต่ปี พ.ศ. 2554 เทมาเส็กโฮลดิงส์ทยอยตัดขายหุ้นอินทัชอย่างต่อเนื่อง ท้ายที่สุดในเดือนสิงหาคม พ.ศ. 2559 เทมาเส็กก็ตัดขายหุ้นอินทัชก้อนสุดท้าย 21% ให้แก่สิงเทลSingtel. Singtel to acquire shares in Intouch Holdings and Bharti Telecom from Temasek 18 Aug 2016 ซึ่งเป็นบริษัทลูกของตัวเอง

ในปี พ.ศ. 2563 กัลฟ์ เอ็นเนอร์จี ดีเวลลอปเมนท์ เริ่มเข้ามาถือหุ้นอินทัช และเริ่มกระบวนการเสนอซื้อหุ้นอินทัชจากผู้ถือหุ้นรายอื่นอย่างต่อเนื่อง แต่ในส่วนสิงเทลปฏิเสธการขายหุ้นของตนให้แก่กัลฟ์ และแล้วในเดือนสิงหาคม พ.ศ. 2564 กัลฟ์ก็ขึ้นเป็นผู้ถือหุ้นรายใหญ่อันดับหนึ่งในอินทัชแทนที่สิงเทล ด้วยสัดส่วน 42.25%ผู้จัดการออนไลน์. พาเหรดอัปเป้า GULF หลังถือหุ้นใหญ่ INTUCH 7 ส.ค. 2564

ในเดือนกรกฎาคม พ.ศ. 2567 คณะกรรมการ บมจ.อินทัชฯ และ บมจ. กัลฟ์ฯ ประกาศควบรวมกิจการทั้งสองบริษัท โดยจะมีการจัดตั้งบริษัทใหม่ในไตรมาส 2 พ.ศ. 2567GULF และ INTUCH ประกาศควบรวมกิจการ

 อ้างอิง 

 แหล่งข้อมูลอื่น 
 เว็บไซต์อย่างเป็นทางการ 

หมวดหมู่:อดีตบริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2526
หมวดหมู่:การควบรวมและเข้าซื้อกิจการในปี พ.ศ. 2564
หมวดหมู่:การควบรวมและเข้าซื้อกิจการในปี พ.ศ. 2568
หมวดหมู่:บริษัทไทยที่ปิดกิจการในปี พ.ศ. 2568
หมวดหมู่:ทักษิณ ชินวัตร
หมวดหมู่:ธุรกิจการสื่อสารในประเทศไทย
หมวดหมู่:บริษัทผู้ถือหุ้นของไทย